BASES DA IV EDICIÓN DOS PREMIOS PROVINCIAIS Á XUVENTUDE, ANO 2020
ADMINISTRACIÓN LOCAL — Provincial — Deputación Provincial (Subvencións e axudas, 22/04/2020)

A Deputación de Pontevedra, a través do Servizo de Cohesión Social e Xuventude, pon en marcha a cuarta edición dos Premios Provinciais á Xuventude, coa finalidade de promover o talento e o potencial da mocidade da nosa provincia.1.1 Esta convocatoria está dirixida a mozas e mozos de idades comprendidas entre os 16 e os 35 anos, nas modalidades de iniciativa social, iniciativa empresarial, contido dixital, traballo musical, traballo literario breve, fotografía orixinal, e deseño e moda.1.2 A modalidade de educación en valores está dirixida aos centros de educación secundaria da provincia de Pontevedra en cuxos proxectos participen alumnas e alumnos de idades comprendidas entre os 14 e os 18 anos. Os premios que se convocan están dotados cun importe de trinta e dous mil (32.000,00) euros nas seguintes categorías: O importe do premio deberase destinar na súa totalidade á adquisición de material, saídas educativas, proxectos escolares, bolsas para o alumnado ou calquera outra actividade que teña relación directa coa programación do centro.4.1 Contido audiovisual: 2.000,00 euros 4.2 Web-blog: 2.000,00 euros 5.1 Música clásica: 2.000,00 euros 5.2 Outros xéneros: 2.000,00 euros 6.1 Narrativa: 2.000,00 euros 6.2 Poesía: 2.000,00 euros 6.3 Banda deseñada: 2.000,00 euros 7.1 Serie fotográfica: 2.000,00 euros 7.2 Fotografía: 2.000,00 euros 3.1 Poderán optar a estes premios as persoas físicas e xurídicas que cumpran os seguintes requisitos, segundo a categoría do premio: 3.2 A participación supón a aceptación total das condicións fixadas nestas bases, e só a Deputación de Pontevedra, a través do Servizo de Cohesión Social e Xuventude, está facultada para dirimir calquera controversia derivada da súa interpretación.3.3 A institución provincial queda eximida de calquera responsabilidade derivada do plaxio ou de calquera outra transgresión da lexislación vixente relacionada coa propiedade intelectual na que poidan incorrer as persoas participantes. A contía consignada para estes premios ascende a trinta e dous mil (32.000,00) euros, con cargo á aplicación 20/231.2311.481.01 do Orzamento provincial. Coa finalidade de garantir o anonimato dos proxectos, haberá dúas fases no procedemento: a primeira, de presentación de solicitudes e, unha vez validadas, a segunda, de presentación dos proxectos. O procedemento para a presentación de solicitudes é o seguinte: 5.1 As persoas interesadas en participar poderán preinscribirse preferiblemente por vía electrónica a través do formulario normalizado dispoñible na sede electrónica da Deputación de Pontevedra, https://sede.depo. gal. Para a presentación das solicitudes a sede electrónica da Deputación de Pontevedra admite os certificados electrónicos do sistema Cl@ve, que contempla a utilización de sistemas de identificación baseados en claves concertadas (sistemas de usuario e contrasinal) e certificados electrónicos (incluído o DNIe). 5.2 Opcionalmente, poderán presentarse as solicitudes presencialmente en calquera dos lugares e rexistros establecidos na normativa reguladora do procedemento administrativo común, utilizando o formulario normalizado dispoñible na sede electrónica da Deputación de Pontevedra que, unha vez cuberto, xerará a solicitude en formato PDF, que se deberá imprimir e asinar para a súa presentación presencial.5.3 Non obstante, de acordo co establecido na Resolución núm.2020002869, de 24 de marzo de 2020, pola que se aproba a instrución de servizo sobre as medidas urxentes e extraordinarias a adoitar na tramitación administrativa dos distintos procedementos na Deputación Provincial de Pontevedra como consecuencia da declaración do estado de alarma polo COVID-19,“(…) as bases reguladoras poderán ser obxecto de publicación a meros efectos informativos. Esta publicación terá como obxecto que as posibles persoas interesadas vaian adiantando trámites. Neste suposto, os prazos administrativos entrarán a computar cando se levante o estado de alarma (…)”. 5.4 O prazo de inscrición será de tres (3) meses e comezará, unha vez levantamento do estado de alarma, a partir do día seguinte ao da publicación no BOPPO e na páxina www.depo. gal do anuncio de apertura do prazo de presentación de solicitudes.5.5 As bases publicaranse conxuntamente co seu extracto no Boletín Oficial da Provincia de Pontevedra (BOPPO) e na Base de Datos Nacional de Subvencións.5.6 Cada solicitude incluirá un código único de preinscrición.5.7 Admitirase só unha solicitude por cada persoa en cada unha das categorías.6.1 Para a tramitación deste procedemento consultaranse automaticamente os datos incluídos nos seguintes documentos, elaborados polas administracións públicas: 6.2 No caso de que as persoas interesadas se opoñan ás devanditas consultas deberán indicalo no cadro habilitado no formulario de inicio e achegar os documentos correspondentes.6.3 Excepcionalmente, no caso de que algunha circunstancia imposibilitase a obtención destes datos poderáselles solicitar ás persoas interesadas a presentación dos documentos correspondentes. As persoas interesadas deberán achegar coa solicitude a seguinte documentación, segundo corresponda: 8.1 Todos os trámites administrativos que as persoas interesadas deban realizar durante a tramitación deste procedemento faranse preferiblemente por medios electrónicos a través do modelo “instancia xenérica”, dispoñible en https://sede.depo. gal. Opcionalmente, tamén se poderán tramitar presencialmente en calquera dos lugares e rexistros establecidos na normativa reguladora do procedemento administrativo común.8.2 Se a solicitude non reunise os datos esixidos na convocatoria ou calquera dos previstos no artigo 66 da Lei 39/2015, do procedemento administrativo común das administración públicas (LPACAP), requiriráselle á persoa interesada, de conformidade co establecido no artigo 68 desta, que nun prazo de 10 días hábiles emende as faltas ou presente os documentos preceptivos, e indicaráselle que, de non o facer, se terá por desistida a súa solicitude, previa resolución que deberá ser ditada nos termos previstos no artigo 21 da (LPACAP). 9.1 Unha vez recibida a solicitude de preinscrición polo Servizo de Cohesión Social e Xuventude, de ser admitida, a persoa solicitante recibirá un correo electrónico no que se lle indicará a validación desta e o código asignado ao seu proxecto, así como o modelo anonimizado necesario para a presentación do proxecto segundo o previsto no seguinte punto.9.2 A persoa solicitante deberá entregar o proxecto nunha oficina de rexistro da Deputación de Pontevedra, nun sobre pechado, xunto co modelo de presentación recibido por correo electrónico debidamente cuberto, no que é obrigatorio que conste a seguinte información: 9.3 O Servizo de Novas Tecnoloxías da Deputación de Pontevedra custodiará o emparellamento do código de preinscrición co código xerado unha vez validada a solicitude ata que se coñeza o ditame do xurado, momento en que se realizará o dobre emparellamento de códigos e se coñecerá a autoría dos traballos premiados.10.1 As persoas participantes poderán concursar nunha ou en varias categorías cun único proxecto en cada unha delas.10.2 Os proxectos ou traballos presentados deberán ser orixinais; entenderase por traballo ou proxecto orixinal aquel que non fose copiado, reproducido nin imitado, en todo ou en parte, doutro anterior.10.3 Os proxectos presentados ás categorías 5.ª, 6.ª, 7.ª e 8.ª (traballo musical, traballo literario, fotografía, e deseño e moda) deberán ser inéditos; entenderase como tal aqueles que nunca se publicasen ou se desen a coñecer ao público.10.4 Non se poderán presentar traballos que, aínda que reúnan a condición anterior, xa se presentasen nas anteriores edicións destes premios, de ser o caso, quedarán automaticamente excluídos.10.5 Non se poderá presentar un mesmo proxecto a máis dunha categoría destes premios, de ser o caso, quedará automaticamente excluído de ambas as categorías.10.6 Toda a información, doc umentos, datos, memoria, proxecto etc. que se presente en papel deberá entregarse tamén obrigatoriamente en soporte dixital (CD, USB etc.). 10.7 Os proxectos presentaranse de forma anónima, fóra das categorías 1.ª, 2.ª, 3.ª e 4.ª, e axustaranse ás características establecidas nas bases específicas de cada unha delas en función da categoría do premio ao que se opte,. Quedan excluídos do concurso: 12.1 A selección e concesión dos premios obxecto desta convocatoria realizarase segundo a proposta dun xurado nomeado e presidido pola presidenta da Deputación ou pola deputada ou deputado en quen delegue.12.2 O xurado estará integrado por representantes da Deputación e por profesionais de recoñecido prestixio en cada unha das categorías dos premios, que axustarán a súa actuación ao disposto para os órganos colexiados na Lei 40/2015, de 1 de outubro, de réxime xurídico do sector público.12.3 O xurado poderá declarar deserto calquera dos premios se considera que ningún dos traballos presentados ao concurso reúne os méritos suficientes para ser premiado. Así mesmo, tamén poderá declarar que se outorguen premios ex aequo, e dividir o importe que corresponda entre os proxectos gañadores, salvo que se poidan destinar remanentes doutras categorías que quedasen desertas.12.4 Na composición do xurado procurarase que haxa unha presenza equilibrada de mulleres e homes.12.5 Os membros do xurado percibirán os gastos de desprazamento que legalmente puidesen corresponderlles, que se estiman nun total de cincocentos (500,00) euros con cargo á aplicación orzamentaria 20/231.2311.226.06.12.6 A composición do xurado farase pública na páxina web da Deputación de Pontevedra ( www.depo. gal ) unha vez finalizado o prazo de presentación de proxectos.12.7 As decisións do xurado son inapelables.12.8 Unha vez revisadas as solicitudes polo Servizo de Cohesión Social e Xuventude, as que non cumpran os requisitos establecidos nestas bases non serán admitidas a trámite e ditarase a oportuna resolución. As demais solicitudes remitiránselle ao xurado, que examinará e valorará as diferentes obras, propoñerá a adxudicación dos premios e redactará a proposta de resolución, que quedará recollida nunha acta. A resolución derivada da decisión do xurado farase pública no BOPPO, de conformidade co establecido no artigo 45 da LPACAP, unha vez entregados os premios nun acto público, que terá lugar no último trimestre do ano. Así mesmo, tamén se publicará na páxina web da Deputación de Pontevedra (www.depo. gal). 14.1 A Deputación comunicaralles ás persoas autoras dos proxectos presentados en cada unha das categorías a data e a hora do acto público onde se darán a coñecer as persoas gañadoras e se entregarán os premios, co fin de que poidan asistir a este ou designar a persoa que as representará no caso de non poder estar presentes.14.2 Os proxectos premiados quedarán en posesión da Deputación, que poderá levar a cabo as accións que considere oportunas encamiñadas á súa difusión, e sempre fará constar a autoría.14.3 As persoas participantes aceptan, coa presentación dos seus proxectos a estes premios, a colaboración con esta institución nas accións de difusión que se organicen e a cesión dos dereitos de edición á Deputación.14.4 O feito de participar nestes premios supón a autorización das persoas participantes para expoñer, reproducir ou publicar a imaxe ou o contido das obras presentadas por calquera medio que se estime oportuno, sen máis limitacións que as derivadas do Real decreto lexislativo 1/1996, de 12 de abril, polo que se aproba o Texto refundido da Lei de propiedade intelectual.14.5 Con posterioridade á publicación da resolución derivada da decisión do xurado, as e os gañadores deberán achegar a certificación do número de conta bancaria na que se ingresará o importe de cada un dos premios. Así mesmo, de acordo co establecido no artigo 101 da Lei 35/2006, de 28 de novembro, do Imposto da renda das persoas físicas, a retención que se lles practicará ás persoas premiadas que sexan persoas físicas será do 15 % do importe. No suposto de ser menor de idade, a nai, o pai ou a persoa que exerza a titoría legal deberá indicar que autoriza a Deputación ao pagamento do premio, no caso de que se lle concedese. A devolución dos proxectos presentados e non premiados efectuarase a petición das súas autoras ou autores ou das persoas debidamente autorizadas no prazo dun mes, contado desde o momento en que se faga pública a decisión do xurado. Unha vez transcorrido ese prazo sen que estes se retirasen, entenderase que as súas autoras ou autores renuncian á súa devolución en favor da Deputación, que poderá destruílos ou darlles o destino que considere máis oportuno. Para a retirada dos proxectos, que será sempre por conta da autora ou autor, deberá acreditarse a titularidade do proxecto solicitado mediante a presentación do DNI; no caso de que o recolla unha persoa distinta, esta deberá estar debidamente autorizada pola candidata ou candidato e terá que presentar un escrito de autorización e exhibir o DNI de ambas as dúas. A falsidade nos datos achegados polas persoas participantes no concurso dará lugar á exclusión inmediata do proxecto presentado. Se esta se puxese de manifesto con posterioridade á resolución do concurso e o proxecto afectado resultase premiado, o premio obtido quedará sen efecto e procederase, no seu caso, ao reintegro das cantidades percibidas por tal concepto. A participación nesta convocatoria implica a plena aceptación destas bases, sen ningún tipo de reservas, ademais de todas as resolucións que adopte a Deputación. Todas as cuestións que poidan derivar da interpretación destas bases resolveraas o Servizo de Cohesión Social e Xuventude. En todo o non previsto nestas bases o xurado queda facultado para resolver as dúbidas que se presenten e adoptar os acordos que se estimen necesarios para o efecto. No formulario de solicitude as persoas solicitantes poderán autorizar ou denegar expresamente a toma de imaxes que se poidan realizar na entrega dos premios, que poderán ser obxecto de publicación por parte da Deputación de Pontevedra. Os datos persoais obtidos neste procedemento serán obxecto de tratamento pola Deputación de Pontevedra, en calidade de órgano responsable, coa finalidade de xestionar este procedemento, verificar os datos e documentos que a persoa interesada declare na súa solicitude para comprobar a súa exactitude e levar a cabo todas as actuacións administrativas que, no seu caso, deriven. A lexitimación para o tratamento baséase no cumprimento dunha tarefa de interese público ou o exercicio de poderes públicos segundo as normas de rango legal recollidas no apartado “normativa aplicable”, dispoñible na ficha de procedemento en https://sede.depo. gal, e o consentimento explícito das persoas interesadas. Os datos persoais obtidos neste procedemento serán obxecto de comunicación ás administracións públicas no exercicio das súas propias competencias ou cando sexa necesario para que a cidadanía poida acceder de forma integral á información relativa a unha materia e ao público xeral dada a publicación de actos prevista. As persoas interesadas poderán acceder, rectificar e suprimir os seus datos, exercer outros dereitos ou revogar o consentimento segundo o previsto en https://depo.gal/proteccion-dedatos/exercicio-de-dereitos. 1.1 Deberá ser un proxecto específico xestionado de maneira autónoma por persoas que sexan integrantes dunha entidade do ámbito social ou equivalente que non sexa obxecto de subvención por esta institución nin por ningunha outra Administración pública. Os proxectos que opten á convocatoria deberán levar como mínimo 6 meses en funcionamento.1.2 As candidaturas deberán presentar o seu proxecto axustándose, como mínimo, ao que se indica a continuación: Descrición da iniciativa posta en marcha pola que se opta ao premio, que terá unha extensión máxima de 5 páxinas a unha soa cara cos seguintes apartados: 1.3 Valoraranse, entre outros aspectos, a claridade, a concreción e a innovación da iniciativa, ademais da súa proxección e impacto social. Teranse en conta aquelas medidas destinadas a favorecer a igualdade, a promoción e a inclusión social das persoas, así como os proxectos e iniciativas que fomenten a economía circular, a eliminación ou a reutilización de residuos.2.1 As candidatura s deberán presentar o seu proxecto axustándose, como mínimo, ao que se indica a continuación: Descrición da iniciativa empresarial posta en marcha pola que se opta ao premio. A extensión máxima será de 5 páxinas a unha soa cara cos seguintes apartados: Nome da empresa ou proxecto empresarial Data de constitución ou de creación Descrición da actividade empresarial Descrición de produtos ou servizos ofertados Resultados obtidos/primeiros datos de facturación Relación de evidencias que se achegan (memoria de execución, fotografías, recortes de prensa, documentos, soportes dixitais —CD, USB etc.—, entre outros) 2.2 Valoraranse, entre outros aspectos, a claridade, a concreción e a innovación da iniciativa, ademais da súa proxección e impacto social. Tamén se terán en conta aquelas medidas destinadas a favorecer a igualdade de xénero na empresa, a inclusión e a conciliación laboral e familiar.2.3 En todo caso, os proxectos que opten á convocatoria deberán levar como mínimo 6 meses en funcionamento.3.1 Poderán optar a este premio os centros de educación secundaria da provincia de Pontevedra que presenten proxectos ou iniciativas de educación en valores, executados durante os cursos escolares 2018-2019 ou 2019-2020, nos que participasen alumnas e alumnos de entre 14 e 18 anos de idade; que teñan como fin a promoción da igualdade entre mulleres e homes, fundamentalmente, a través do desenvolvemento de habilidades para a identificación e o rexeitamento dos estereotipos sexistas que contribúen a perpetuar as desigualdades de xénero, ademais da adopción de medidas encamiñadas á prevención da violencia de xénero e a resolución pacífica de conflitos, ou calquera outra temática encamiñada a promover valores entre a mocidade, facilitar o seu compromiso social, convivencia e formación e á loita contra o cambio climático.3.2 As candidaturas deberán presentar o seu proxecto axustándose, como mínimo, ao que se indica a continuación: Descrición da iniciativa posta en marcha pola que se opta ao premio. A extensión máxima será de 5 páxinas a unha soa cara cos seguintes apartados: Relación de evidencias que se achegan (memoria de execución, fotografías, recortes de prensa, documentos, soportes dixitais —CD, USB etc.—, entre outros) 3.3 Valoraranse aspectos como o fomento da tolerancia, o respecto, a non violencia, a educación en valores e a formación e o desenvolvemento en intelixencia emocional e habilidades sociais executadas durante os últimos tres cursos escolares, que teñan como fin a consecución da non violencia en todos os ámbitos da vida persoal, familiar e social, ademais da prevención do acoso escolar e o ciberacoso. Tamén se valorarán, entre outros aspectos, a claridade, a concreción e a innovación dos proxectos e traballos presentados e a súa proxección e impacto social, ademais da activa participación e implicación do alumnado; apreciarase, en liñas xerais, a súa contribución á resolución pacífica de conflitos, a integración social e a prevención da violencia e a implantación de medidas que difundan os obxectivos de desenvolvemento sostible, entre outros.4.1 Contido audiovisual: poderán presentarse nesta categoría aqueles proxectos de contido audiovisual (videoblogs, podcasts etc.) de actualización frecuente, participativos e con polo menos dez (10) entradas editadas, que promovan a educación en valores, a formación e transmisión de coñecemento, a difusión de iniciativas de carácter social, cultural ou deportivo e a difusión de proxectos e iniciativas de voluntariado a través das novas tecnoloxías.4.2 Web-blogs: poderán presentarse nesta categoría todos aqueles proxectos de contido web (blogs, perfís de Instagram ou doutras redes sociais etc.) de actualización frecuente, participativos e con polo menos dez (10) entradas editadas, que promovan a educación en valores, a formación e transmisión de coñecemento, a difusión de iniciativas de carácter social, cultural ou deportivo e a difusión de proxectos e iniciativas de voluntariado a través das novas tecnoloxías.4.3 En ambos os casos, as candidaturas deberán presentar o seu proxecto axustándose, como mínimo, ao que se indica a continuación: Descrición e características do contido dixital polo que se opta ao premio. A extensión máxima será de 2 páxinas a unha soa cara cos seguintes apartados: 4.4 Valoraranse aspectos como a orixinalidade dos temas propostos, a claridade dos contidos e o impacto social; tamén a implicación dos proxectos na promoción da igualdade, da educación en valores, da formación, do asesoramento e da realización de actividades de voluntariado, culturais e deportivas dirixidas á mocidade, entre outros; ademais acreditarase a súa actualización frecuente.5.1 Música clásica: as candidaturas poderán presentar un único tema orixinal, instrumental ou con letra (en calquera idioma), cunha duración mínima dun minuto e máxima de cinco.5.2 Outros xéneros: as candidaturas poderán presentar un único tema orixinal, instrumental ou con letra (en calquera idioma), cunha duración mínima dun minuto e máxima de cinco.5.3 No caso de que a duración da obra fose superior ao máximo establecido, poderase presentar un fragmento dela, adaptado á duración esixida.5.4 As candidaturas deberán presentar, ademais da obra orixinal en soporte dixital —CD, USB etc.—, unha memoria descritiva do proxecto axustándose, como mínimo, ao que se indica a continuación. Descrición cunha extensión máxima de 2 páxinas a unha soa cara cos seguintes apartados: 5.6 Valoraranse, entre outros aspectos, a orixinalidade e a calidade do tema musical e da letra, de ser o caso, así como a calidade da interpretación deste.6.1 Narrativa: as candidaturas poderán presentar un relato de temática e estilo libre, en galego ou en castelán, que reúna as seguintes características: Teranse en conta, entre outros aspectos, a correcta utilización da gramática, o uso de figuras retóricas e literarias, a calidade e a orixinalidade da temática.6.2 Poesía: as candidaturas poderán presentar unha poesía de temática e estilo libre, en galego ou en castelán, que reúna as seguintes características: Extensión: un mínimo de 2 e un máximo de 5 páxinas A4, numeradas, cun interliñado de 1,5, marxes (superior, inferior, dereita e esquerda) de 2 cm e con letra Times New Roman a tamaño 12 Valoraranse, entre outros aspectos, a correcta utilización da gramática, o uso de figuras retóricas e literarias, a calidade e a orixinalidade da temática.6.3 Banda deseñada: as candidaturas poderán presentar unha obra de temática e estilo libre, con deseños en cor ou en branco e negro, con ou sen textos en galego ou en castelán, que reúna as seguintes características Valoraranse, entre outros aspectos, a correcta utilización da gramática, o uso de figuras retóricas e literarias, a calidade e a orixinalidade da temática e dos deseños e as técnicas empregadas.6.4 As candidaturas deberán presentar, ademais da obra orixinal en soporte dixital —CD, USB etc.—, unha memoria descritiva do proxecto axustándose, como mínimo, ao que se indica a continuación: Descrición cunha extensión máxima de 1 páxina a unha soa cara cos seguintes apartados: 7.1 Serie fotográfica: as candidaturas poderán presentar un conxunto de fotografías orixinais e inéditas, que inclúa un mínimo de 3 fotografías e ata un máximo de 10, relacionadas entre si, de temática libre, obtidas por calquera técnica fotográfica, en branco e negro ou en cor, tomadas con cámara dixital ou con sistemas tradicionais.7.2 Fotografía orixinal: as candidaturas poderán presentar unha fotografía orixinal e inédita de temática libre, obtida por calquera técnica, en branco e negro ou en cor, tomada con cámara dixital ou con sistemas tradicionais.7.3 As candidaturas deberán presentar as obras obrigatoriamente en formato papel e en soporte dixital (CD, USB etc.), axustándose ao que se indica a continuación: 7.4 Non se admitirán as fotografías realizadas con dispositivos móbiles.7.5 Ademais da obra orixinal, as candidaturas deberán presentar unha memoria descritiva desta, axustándose, como mínimo, ao que se indica a continuación: 8.1 As candidaturas poderán presentar un proxecto orixinal e inédito de deseño de artesanía, xoiería, téxtil e complementos de moda ou similar.8.2 Os proxectos presentados a esta categoría deberán entregarse obrigatoriamente en soporte dixital (CD, USB etc.), axustándose ao que se indica a continuación: 8.3 Ademais da obra orixinal, as candidaturas deberán presentar unha memoria descritiva desta, axustándose, como mínimo, ao que se indica a continuación: Descrición cunha extensión máxima de 2 páxinas a unha soa cara cos seguintes apartados: